آمریکا پرزیدنتی دونالد ترامپ، اؤلکه‌دکی نئو-محافیظه‌کار دایره‌لرین ان اهمیت‌لی نشر اورقانلاریندان‌ Weekly Standard ژورنا‌لی‌نین باغلانما قراری ایله علاقه‌دار "روحو شاد اولسون." ایفاده‌سینی ایستیفاده ائتدی.
ترامپ، اجتماعی مئدیا توئیتر حسابین‌دان، باغلاناجاغی آچیق‌لانان هفته‌لیک ایستاندارد ژورنا‌لی ایله علاقه‌دار پایلاشیم ائتدی.
پایلاشماسیندا ترامپ، "باشاریسز کاهین بیل کریستول (چوخو آدام کیمی اونون دا هئچ بیر فیکری یوخ‌دور) طرفین‌دن ایداره اولونان آجیناسی و ساختاکار هفته‌لیک ایستاندارد متئلیک‌سیز قالدی و سکتوردان چیخدی. چوخ پیس. روحو شاد اولسون." قیمتلندیرمه‌سی ائتدی.
اؤزونو "محافیظه‌کار، موستقیل و ترامپ علیهداری" تانیدان ژورنالین باش رداکتورو بیل کریستول، دونن ائتدیگی بیر آچیقلاما ایله ژورنالین باغلاناجاغینی ائشیتدیرمیشدی.
هفته‌لیک ایستاندارد ژورنا‌لی، 1995-جی ایلده کریستول ایله یئنه مشهور نئو-کون‌لاردان فرد بارنس طرفین‌دن قورولموشدو.
23  ایلدیر نشر ائدن ژورنال، یئنی محافیظه‌کارلارین (نئو-کون) اهمیت‌لی فیکیر مجرالاریندان‌ ساییلیردی.
